2026. gada laikapstākļi Latvijā

Šajā lapā ir apkopoti 2026. gada laikapstākļi Latvijā.

 Gada raksturojums pa gadalaikiem 
 Gada raksturojums pa mēnešiem 

Ar vidējo gaisa temperatūru –8,7 °C 2026. gada janvāris bija par 5,7 °C zem mēneša normas. Lai gan šis janvāris ierindojās 15. vietā (dalīti ar 1924. gadu) starp aukstākajiem janvāriem, tomēr tas bija otrais aukstākais kopš rekordaukstā 1987. gada janvāra – pēdējo 39 gadu laikā aukstāks bijis tikai 2010. gada janvāris. Mēneša minimālā gaisa temperatūra −32,8 °C tika novērota 31. janvārī Daugavpilī, bet maksimālā gaisa temperatūra +4,1 °C tika novērota 2. janvārī Liepājā. Vidējā gaisa temperatūra visu janvāri, izņemot dažas dienas mēneša sākumā, bija zem normas. Neskatoties uz to, janvārī netika sasniegti jauni minimālās gaisa temperatūras rekordi. Kopējais nokrišņu daudzums Latvijā janvārī bija 21,2 mm, kas ir 58% zem mēneša normas (50,5 mm). Visvairāk nokrišņu (55,5 mm) bija Rucavā, bet vismazāk Mērsragā – 5,9 mm. Vidēji Latvijā janvārī bija 6,3  diennaktis ar nokrišņu daudzumu vismaz 1 mm. Visvairāk šādu diennakšu bija Dagdā – 12 diennaktis, bet vismazāk Mērsragā un Rūjienā – 3 diennaktis. Gads iesākās sniegaini, visās novērojumu stacijās bija vismaz 1 cm bieza sniega sega, un daudzās tā sasniedza 10 un 20 cm. Sniega sega noturējās visu janvāra mēnesi, vidēji mēnesī plānākā tā bija piekrastes stacijās (Ainažos, Kolkā, Mērsragā), bet biezākā – Dagdā, Rucavā un Piedrujā. Vislielāko biezumu sniega sega sasniedza mēneša beigās, kad 28.–29. janvārī vairākās novērojumu stacijās (Rucavā, Sīļos, Saldū, Daugavpilī, Piedrujā) tā bija 30 vai vairāk centimetru bieza, bet Dagdā sasniedza pat 46 cm. Vidējais relatīvais gaisa mitrums Latvijā janvārī bija 85% – no 81% Rīgā līdz 88% Alūksnē, Gulbenē un Rēzeknē. Visstiprākās vēja brāzmas (23,2 m/s) tika novērotas 9. janvārī Daugavgrīvā. Janvāra 1. dekādē vidējā gaisa temperatūra Latvijā bija −5,3 °C, kas ir 2,6 °C zem dekādes normas. Dekādes minimālā gaisa temperatūra −18,2 °C tika novērota 8. janvārī Rucavā, bet maksimālā gaisa temperatūra +4,1 °C tika novērota 2. janvārī Liepājā un Liepājas ostā. Kopējais nokrišņu daudzums Latvijā janvāra 1. dekādē bija 16,2 mm, kas ir 12% zem dekādes normas (18,5 mm). Visvairāk nokrišņu (48,8 mm) bija Rucavā, bet vismazāk Mērsragā – 4,9 mm. Vidēji Latvijā janvāra 1. dekādē bija 4,6  diennaktis ar nokrišņu daudzumu vismaz 1 mm. Visvairāk šādu diennakšu bija Piedrujā – 7 diennaktis, bet vismazāk Bauskā un Mērsragā – 2 diennaktis. Gads iesākās sniegaini, visās novērojumu stacijās bija vismaz 1 cm bieza sniega sega. Visbiezākā diennakts maksimālā un diennakts vidējā sniega sega novērota Rucavā 5. janvārī (30 cm un 29 cm), un dekādes laikā arī citviet sniega sega bija vismaz 20 cm bieza – Piedrujā, Dagdā, Gulbenē, Sīļos, Siguldā, Zosēnos, Skrīveros, Liepājā, Alūksnē, Daugavpilī, Kalnciemā, Stendē. Vidējais relatīvais gaisa mitrums Latvijā janvāra 1. dekādē bija 87% – no 85% Kolkā, Mērsragā un Rūjienā līdz 91% Alūksnē. Visstiprākās vēja brāzmas (23,2 m/s) tika novērotas 9. janvārī Daugavgrīvā. Janvāra 2. dekādē vidējā gaisa temperatūra Latvijā bija −10,3 °C, kas ir 8,1 °C zem dekādes normas. Dekādes minimālā gaisa temperatūra −24,5 °C tika novērota 20. janvārī Daugavpilī, bet maksimālā gaisa temperatūra −1,8 °C tika novērota 16. janvārī Pāvilostā. Kopējais nokrišņu daudzums Latvijā janvāra 2. dekādē bija 1,8 mm, kas ir 88% zem dekādes normas (14,9 mm). Visvairāk nokrišņu (5,3 mm) bija Vičakos, bet vismazāk Skultē – 0,3 mm. Vidēji Latvijā janvāra 2. dekādē bija 0,7 diennaktis ar nokrišņu daudzumu vismaz 1 mm. Visvairāk šādu diennakšu bija Vičakos – 3 diennaktis, bet Ainažos, Alūksnē, Bauskā, Jelgavā, Madonā, Pāvilostā, Priekuļos, Rucavā, Rūjienā, Saldū, Siguldā, Skrīveros, Skultē un Zīlānos šādu diennakšu nebija. Vidējais relatīvais gaisa mitrums Latvijā janvāra 2. dekādē bija 84% – no 81% Priekuļos un Rīgā līdz 88% Dobelē. Visstiprākās vēja brāzmas (17,5 m/s) tika novērotas 14. janvārī Kolkā. Janvāra 3. dekādē vidējā gaisa temperatūra Latvijā bija −10,3 °C, kas ir 6,4 °C zem dekādes normas. Dekādes minimālā gaisa temperatūra −32,8 °C tika novērota 31. janvārī Daugavpilī, bet maksimālā gaisa temperatūra −2,5 °C tika novērota 21. janvārī Kolkā. Kopējais nokrišņu daudzums Latvijā janvāra 3. dekādē bija 4,3 mm, kas ir 75% zem dekādes normas (17,1 mm). Visvairāk nokrišņu (18,6 mm) bija Piedrujā, bet vismazāk Kolkā un Ventspilī, kur dekādes nokrišņu daudzums nesasniedza 0,1 mm. Vidēji Latvijā janvāra 3. dekādē bija 1,2  diennaktis ar nokrišņu daudzumu vismaz 1 mm. Visvairāk šādu diennakšu bija Dagdā – 4 diennaktis, bet Ainažos, Alūksnē, Kolkā, Kuldīgā, Madonā, Mērsragā, Priekuļos, Rūjienā, Siguldā, Skultē, Stendē, Ventspilī un Vičakos šādu diennakšu nebija. Vidējais relatīvais gaisa mitrums Latvijā janvāra 3. dekādē bija 82% – no 78% Pāvilostā un Rīgā līdz 89% Alūksnē. Visstiprākās vēja brāzmas (16,9 m/s) tika novērotas 28. janvārī Kolkā.

Februāra 1. dekādē vidējā gaisa temperatūra Latvijā bija −12,3 °C, kas ir 8,5 °C zem dekādes normas. Dekādes minimālā gaisa temperatūra −31,7 °C tika novērota 2. februārī Jelgavā, bet maksimālā gaisa temperatūra −2,0 °C tika novērota 7. februārī Pāvilostā. Kopējais nokrišņu daudzums Latvijā februāra 1. dekādē bija 1,3 mm, kas ir 91% zem dekādes normas (13,9 mm). Visvairāk nokrišņu (10,7 mm) bija Piedrujā, bet vismazāk Ainažos, Kuldīgā, Liepājā, Mērsragā, Siguldā un Stendē, kur dekādes nokrišņu daudzums nesasniedza 0,1 mm. Vidēji Latvijā februāra 1. dekādē bija 0,5  diennaktis ar nokrišņu daudzumu vismaz 1 mm. Visvairāk šādu diennakšu bija Dagdā un Piedrujā – 3 diennaktis, bet Ainažos, Bauskā, Dobelē, Jelgavā, Kalnciemā, Kolkā, Kuldīgā, Lielpečos, Liepājā, Mērsragā, Pāvilostā, Priekuļos, Rīgā, Rucavā, Rūjienā, Saldū, Siguldā, Skrīveros, Skultē, Stendē, Ventspilī, Vičakos un Zosēnos šādu diennakšu nebija. Februāra 1. dekādē visās NS joprojām bija pastāvīga sniega sega. Visbiezākā dekādes laikā tā bija Dagdā – 46 cm, savukārt visplānākā Mērsragā un Kolkā – 6 cm. Vidējais relatīvais gaisa mitrums Latvijā februāra 1. dekādē bija 81% – no 75% Ainažos līdz 85% Alūksnē un Rēzeknē. Visstiprākās vēja brāzmas (16,4 m/s) tika novērotas 2. februārī Daugavgrīvā. Februāra 2. dekādē vidējā gaisa temperatūra Latvijā bija −9,8 °C, kas ir 6,7 °C zem dekādes normas. Dekādes minimālā gaisa temperatūra −32,5 °C tika novērota 17. februārī Daugavpilī, bet maksimālā gaisa temperatūra +1,4 °C tika novērota 20. februārī Pāvilostā. Kopējais nokrišņu daudzums Latvijā februāra 2. dekādē bija 7,3 mm, kas ir 52% zem dekādes normas (15,1 mm). Visvairāk nokrišņu (23,9 mm) bija Piedrujā, bet vismazāk Ainažos – 0,3 mm. Vidēji Latvijā februāra 2. dekādē bija 1,7  diennaktis ar nokrišņu daudzumu vismaz 1 mm. Visvairāk šādu diennakšu bija Dagdā, Daugavpilī, Piedrujā, Rēzeknē un Sīļos – 4 diennaktis, bet Ainažos, Rūjienā, Skultē, Ventspilī un Vičakos šādu diennakšu nebija. Februāra 2. dekādē visā valstī joprojām bija pastāvīga sniega sega. Visplānākā tā joprojām bija Rīgas līča piekrastes stacijās – Mērsragā, Kolkā, Ainažos, savukārt visbiezākā – Dagdā, kur diennakts vidējais sniega segas biezums 14. februārī bija 60 cm, bet maksimālais biezums kādā brīdī šajā dienā sasniedza 62 cm. Šī bija biezākā sniega sega, kas Latvijā novērota kopš 2013. gada 9. aprīļa, kad Alūksnē tā sasniedza 70 cm. Vidējais relatīvais gaisa mitrums Latvijā februāra 2. dekādē bija 79% – no 72% Ainažos līdz 84% Dobelē. Visstiprākās vēja brāzmas (18,0 m/s) tika novērotas 13. februārī Kolkā.

 Gada notikumi 
 Janvāris 
 1. janvāris — gada pirmajā naktī vietām austrumu rajonos termometra stabiņš noslīdēja līdz –18 grādiem, valsts novērojumu stacijās zemākā gaisa temperatūra tika reģistrēta Daugavpilī, –17,8 °C, bet neoficiālajā meteostacijā Veclaicenē, netālu no Igaunijas, gaiss atdzisa līdz pat –22,3 °C.Meteoziņas, bsky.app, Jaunais gads Latvijā sācies ar salu un sniegu: vietām pat līdz -18°, videscentrs.lvgmc.lv,  Tikmēr no rietumiem Latvijai pāri virzījās nokrišņu zona, atnesot sniegputeni, vakarpusē sniega segas biezums Rucavā īslaicīgi paaugstinājās līdz 28 cm.
 3. janvāris — upēs sākās aktīvas ledus veidošanās un vižņu iešanas procesi, Gaujas lejtecē vižņu dēļ paaugstinājās ūdens līmenis, līdz ar to spēkā bija dzeltenais brīdinājums par zemāko vietu applūšanu. Arī Pļaviņu ūdenskrātuvē Daugavā turpinājās ledus un vižņu virzība, kas veicināja ledus blīvēšanos ūdenskrātuves augštecē un augšpus tās. Ūdenslīmeņa paaugstināšanās turpinājās Zeļķos, kā arī pie Jēkabpils.Latvijas upēs turpināsies vižņu iešana, ciklons.tvnet.lv, 
alt=Ziemas ainava Allažu mežā, 2026. gada 4. janvāris|thumb|180px|Ziemas ainava Allažu apkārtnes mežā, 2026. gada 4. janvāris
 7. janvāris — valsts austrumu daļā un vietām citviet, nokrišņu zonai virzoties, ilgstoši mēreni sniga, dažviet sniega sega kļuva par 5 cm biezākā. Valsts lielāko daļu klāja 10–20 cm sniega, visdziļākais sniegs pārklāja Dagdu un Rucavu (25 cm), bet vismazāk sniega bija Mērsragā (5 cm), Kolkā un Daugavgrīvā (6 cm).Trešdien vietām Latvijā spīdēs saule, ciklons.tvnet.lv, 
 11. janvāris — diennakts laikā daudzviet sniga un puteņoja, īpaši stiprāk Kurzemē un Vidzemē, tur sliktas redzamības un aizputināto ceļu dēļ braukšanas apstākļi tika apgrūtināti (atsevišķos ceļu posmos ļoti apgrūtināti). Sniega segas biezums dienas vidū lielākajā valsts daļā bija caurmērā 15–30 cm, biezākais sniegs tika reģistrēts Stendes novērojumu stacijā — 30 cm, Piedrujā izveidojās līdz 28 cm bieza sniega sega, Dagdā un Gulbenē — līdz 27 cm. Rīgā sniega sega diennaktī pieauga vidēji par 4 cm, no 10 līdz 14 cm.Martins Bergšteins, x.com, 
 12. janvāris — Daugavpilī nakts stundās gaisa temperatūra pazeminājās līdz –18,5 °C, agri no rīta termometra stabiņš bija no –3,2 grādiem Ventspilī, Pāvilostā un Liepājas ostā līdz –17,2 grādiem Daugavpils novērojumu stacijā.Pirmdien vietām Latvijā uzspīdēs saule, ciklons.tvnet.lv,  Savukārt vakarā, debesīm skaidrojoties, kļuva vēl aukstāks un Jelgavas novada Staļģenē gaisa temperatūra sasniedza –21,9 °C, pirmo reizi šajā ziemas sezonā tika sasniegta –20 grādu atzīme, turklāt pēc divu gadu pārtraukuma, jo pēdējo reizi tik auksts bija 2024. gada 17. janvārī.Martins Bergšteins, x.com, Meteoziņas, bsky.app, 
 15. janvāris — kamēr Latgalē naktī debesis noskaidrojās un gaisa temperatūra noslīdēja zem –20 grādiem, Madonā un Dagdā termometra stabiņam pazeminoties līdz –21,7 °C, tikmēr jūras piekrastē Kurzemē pēcpusdienā gaisa temperatūra paaugstinājās līdz –2 grādiem.Meteo.lv, x.com,  Turpinoties sala periodam, ūdenstilpēs veidojās un nostiprinājās ledus sega.
 20. janvāris:
 Minimālā gaisa temperatūra daudzviet valsts austrumos un vietām valsts rietumu rajonos bija zem –20 grādiem, viszemāk termometra stabiņš noslīdēja Daugavpilī, kur gaiss atdzisa līdz –24,5 °C. Madonas novērojumu stacijā gaisa temperatūra pazeminājās līdz –23,8 °C, Dobeles novērojumu stacijā līdz –22,0 °C, Dagdā tika reģistrēti –21,9 °C, Gulbenē un Skrīveros –21,8 °C, Zīlānos un Mērsragā –21,6 °C. –20 grādu sals tika fiksēts arī Stendē (–20,3 °C), Jelgavā (–20,1 °C) un Alūksnē (–20,2 °C). Rīgā minimālā gaisa temperatūra sasniedza –14,9 °C.Meteo.lv, x.com, 
 Sākoties spēcīgai ģeomagnētiskajai vētrai, vairākās vietās Latvijā (un ne tikai) tika novērota koša ziemeļblāzma.FOTO ⟩ Naktī uz otrdienu daudzviet fiksēta koša ziemeļblāzma, tvnet.lv, 
 21. janvāris — otro nakti pēc kārtas zemākā gaisa temperatūra tika reģistrēta Daugavpils novērojumu stacijā, –24,7 °C.Meteoziņas, x.com,  Arī citviet valsts austrumos un vietām Zemgalē termometra stabiņš noslīdēja zem –20 grādiem, Madonā gaiss atdzisa līdz –23,7 °C, Jelgavā līdz –22,3 °C, Rēzeknē, Dagdā, Gulbenē, Zīlānos, Zosēnos, Skrīveros un Bauskā bija –20, –21 grāds. Rīgas centra esošajā meteostacijā minimālā gaisa temperatūra sasniedza –15,4 °C.Meteo.lv, x.com, 
alt=Sarmots rīts Rīgā, 2026. gada 21. janvāris |thumb|180px|Sarmots rīts Rīgā, 2026. gada 21. janvāris
 25. janvāris — naktī valsts austrumu rajonos, līdzīgi kā citās aizvadītājās naktīs, zem skaidrām debesīm, gaisa temperatūra pazeminājās līdz –20, –24 grādiem, viszemāk tā noslīdēja Madonā (–24,6 °C). Citviet Latgales un Vidzemes novērojumu stacijās termometra stabiņš noslīdēja līdz –19, –21 grādam, pārējā Latvijā bija –13, –18 grādu sals, vienīgā vieta visā teritorijā, kur gaiss neatdzisa līdz –10 grādiem, bija Kolka (–7,2 °C). Rīgā minimālā gaisa temperatūra sasniedza –14,3 °C.Nākamās nedēļas pirmajā pusē daudzviet snigs, videscentrs.lvgmc.lv, 
 28. janvāris — dienvidu un centrālajos rajonos mēreni, bet ilgstoši sniga, kopš 27.01 pēcpusdienas (kad snigšana sākās) visvairāk uzsniga Zemgalē un Dienvidkurzemē, kur sniega segas biezums daudzviet pieauga par 9–10 cm. Jelgavā sniega sega pieauga par 10 cm (vidēji līdz 25 cm), diezgan līdzīgi arī Dobelē, Saldū no 21 cm līdz 30 cm, Kalnciemā no 17 cm līdz 24 cm, Bauskā no 12 cm līdz 22 cm. Rīgā no rīta sniega segas biezums vidēji sasniedza 17 cm, bet Latgalē snigšana turpinājās vēl visu dienu, biezākais sniegs tika reģistrēts Dagdā, kur zemi klāja 45 cm bieza sniega kārta.Trešdien spēcīgāk snigs Latgalē, Sēlijā un Zemgales dienvidos, ciklons.tvnet.lv, Martins Bergšteins, x.com, 
 30. janvāris — Latvijā pieņemās spēkā aukstums un sākās spēcīgākais aukstuma vilnis 2025./2026. gada ziemas sezonā.Martins Bergšteins, x.com,  Lai gan –20 grādu atzīme tika novērota vien divās meteoroloģisko novērojumu stacijās, lielā daļā valsts gaiss atdzisa līdz –14, –19 grādiem, siltākā nakts tika aizvadītā Kolkā un Mērsragā, kur termometra stabiņš noslīdēja attiecīgi līdz –6,2 °C un –7,4 °C. Zemākā gaisa temperatūra tika fiksēta Zosēnu (–23,8 °C) un Daugavpils novērojumu stacijās, kur zem skaidrām debesīm un iestājoties bezvējam, gaiss atdzisa līdz –28,4 °C, pašā pilsētas centrā bija par vairākiem grādiem siltāks.Meteoziņas, bsky.app, 
 31. janvāris — Latviju skāra spēcīgākais sals pēdējo 14 gadu laikā.Latviju skāris stiprākais sals kopš 2012. gada, lsm.lv,  Jau ap pusnakti Daugavpils novērojumu stacijā, kas atrodas pie Ruģeļu ūdenskrātuves, gaisa temperatūra pazeminājās līdz –28 grādiem un nakts laikā tā turpināja krīsties zemāk. Minimumu temperatūra sasniedza rītā pusē, kad termometra stabiņš tur noslīdēja līdz –32,8 °C, pirmo reizi pēdējo 5 gadu laikā (kopš 2021. gada janvāra) gaisa temperatūra Latvijas teritorijā noslīdēja zem –30 grādiem, un Daugavpilī šī bija aukstākā nakts valstī kopš 2012. gada 5. februāra.Martins Bergšteins, x.com,  Saskaņā ar "Latvijas Valsts ceļu" datiem uz A6 šosejas netālu no Daugavpils lidlauka gaisa temperatūra pazeminājās līdz –28 grādiem, un tas ir lielākais sals, ko ceļu sensori fiksēja naktī un rītā. Savukārt Latvijas Vides, ģeoloģijas un meteoroloģijas centra novērojumu tīklā otrā zemākā gaisa temperatūra rīta agrumā tika reģistrēta Staļģenē, kur atrodas meteoroloģiskā stacija "Jelgava", –28,3 °C. Lielākajā Latvijas daļā gaiss atdzisa līdz –19, –24 grādiem, mazāks sals bija Kurzemē, Kolkā termometra stabiņš noslīdēja vien līdz –7 grādiem.Meteo.lv, x.com,  Rīgā LU novērojumu stacijā minimālā gaisa temperatūra sasniedza –17,0 °C, Rīgas lidostā bija nepilni –20 grādi, bet Pierīgā valdīja aukstums līdz –25 grādiem.
 Februāris 
 1. februāris:
 Zemākā gaisa temperatūra naktī un no rīta tika reģistrēta Jelgavas novērojumu stacijā Staļgenē, –30,6 °C, arī vietām citur gaisa temperatūra bija tuvu –30 grādiem.Meteo.lv, x.com,  Daugavpils meteostacijā termometra stabiņš noslīdēja līdz –29,0 °C, Zosēnos gaiss atdzisa līdz –28,4 °C, bet Bauskas novērojumu stacijā gaisa temperatūra pazeminājās līdz –25,7 °C. Daudzviet citviet valsts teritorijā valdīja –20, –25 grādu sals, par dažiem grādiem siltāks bija vietām Kurzemē un Rīgā, savukārt Kolkā, Ventspilī un Mērsragā gaiss atdzisa līdz –10, –13 grādiem. Rīgas centrā minimālā gaisa temperatūra no rīta sasniedza –18,6 °C, Daugavgrīvā –18,8 °C.Martins Bergšteins, x.com, 
 Sāka aizsalt Rīgas līcis, to lielāko daļu klāja peldoši ledus gabali, aizsala Pērnavas līcis Igaunijas piekrastē, un pilnībā aizsalusi jau kādu laiku bija arī Daugava Rīgā.FOTO ⟩ Rīgas līča lielāko daļu klāj peldoši ledus gabali, ciklons.tvnet.lv, 
 2. februāris — naktī un no rīta 12 novērojumu stacijās tika uzstādīti jauni minimālās gaisa temperatūras rekordi, tostarp arī nacionālais 2. februāra aukstuma rekords. Viszemāk termometra stabiņš noslīdēja Jelgavas novada Staļģenē, –31,7 °C, un tā ir zemākā temperatūra, kas Latvijā šajā datumā tika fiksēta, kopš veic meteoroloģijas novērojumus.Sasniegts 2. februāra aukstuma rekords; diena būs saulaina, lsm.lv,  Iepriekšējais nacionālais rekords tika fiksēts 2012. gadā, kad Zosēnos bija –30,8 °C. Vietējas nozīmes rekordi tika pārspēti arī Dagdā (–23,4 °C), Pāvilostā (–23,2 °C), Mērsragā (–21,7 °C), Liepājā (–23,7 °C), Stendē (–25,2 °C), Saldū (–25,0 °C), Skrīveros (–26,6 °C), Rucavā (–27,2 °C), Dobelē (–27,0 °C), Bauskā (–30,4 °C) un Daugavpilī (–31,4 °C).Meteo.lv, x.com,  Rīgas centra esošajā meteostacijā minimālā gaisa temperatūra sasniedza –19,6 °C, bet pie lidostas "Rīga" gaiss atdzisa līdz –26 grādiem, pārspējot rekordu — 2012. gadā reģistrētos –23,8 grādus. Tikmēr Daugavgrīvas novērojumu stacijā, sākot pūst mērenam ziemeļu vējam no jūras, gaisa temperatūra paaugstinājās līdz –9 grādiem.Agrā pirmdienas rītā gaisa temperatūra Rīgas lidostā pazeminājās līdz -26 grādiem, ciklons.tvnet.lv, 
 4. februāris — kārtējā aukstā nakts Latvijas teritorijā, no visām valsts meteoroloģisko novērojumu stacijām viszemāk termometra stabiņš noslīdēja Daugavpilī (–28,9 °C). Balstoties uz "Latvijas Valsts ceļu" informāciju, naktī daudzviet Latgalē gaisa temperatūra pazeminājās līdz –25, –27 grādiem, vietām Vidzemē līdz –23, –25 grādiem. Gaisa kvalitāte svārstījās no labas Kurzemē līdz īpaši sliktai Rēzeknē, kur aukstā laika, bezvēja un intensīvās apkurināšanas dēļ izveidojās smogs.Trešdienas naktī gaiss dažviet Latvijā atdzisis līdz –27 grādiem, Rēzeknē – smogs, ciklons.tvnet.lv, 
alt=Sasalušais Daudas ūdenskritums, 2026. gada 7. februāris|thumb|180px|Sasalušais Daudas ūdenskritums, 7. februāris
 8. februāris — dziļākais sniegs Latvijā saglabājās Latgales dienvidu daļā, Dagdas novērojumu stacijā sniega segas biezums pieauga līdz 47 cm, kas ir biezākais sniegs valstī kopš 2023. gada marta. Otrā biezākā sniega sega valsts novērojumu stacijās vidēji bija 41 cm Krāslavas novada Piedrujā, Daugavpils novērojumu stacijā tika izmērīta 35 cm bieza sniega kārta, savukārt Rēzeknē un Līvānu novadā zemi sedza attiecīgi 30 un 32 cm sniega. Citās novērojumu stacijās sniega segas biezums bija no 6 cm Daugavgrīvā un Mērsragā līdz 28 cm Rucavā, novērojumu stacijā Rīgas centrā saglabājās 16 cm bieza sniega sega.Dziļākais sniegs valstī saglabājas Latgales dienvidu daļā, ciklons.tvnet.lv, 
 10. februāris — debesīm kļūstot skaidrām, valsts austrumos un vietām Zemgalē no jauna pastiprinājās sals, daudzviet gaiss atdzisa līdz –20, –25 grādiem, ārpus novērojumu stacijām līdz –27 grādiem, bet Daugavpils neteostacijā, kas atradās pilsētas nomalē, gaisa temperatūra pazeminājās līdz –30 grādiem. Valsts rietumu pusē debesis bija apmākušās, tās apmācas arī Latvijas centrālajā daļā, vietām bija neliels sniegs, migla un sarma. Rīgā no rīta gaiss atdzisa līdz –17 grādiem, lidostā valdīja aptuveni –20 grādu sals.Otrdiena gaidāma auksta un sniegaina, ciklons.tvnet.lv, 
 13.—14. februāris — ap rītu Latvijas teritoriju no dienvidrietumiem šķērsoja ar aktīvu ciklonu saistīta plaša nokrišņu zona, visā valstī atnesot ilgstošu un brīžiem stipru snigšanu. Rīta stundās ilgstoša snigšana sākās Kurzemes pusē, bet dienas gaitā tā aptvēra jau visu Latviju.Martins Bergšteins, x.com,  Sniegputenis daudzviet turpinājās līdz naktij, bet Latgales dienvidaustrumu daļā arī 14.02 nakts pirmajā pusē. Visā valstī, arī Rīgā, tika apgrūtināti braukšanas apstākļi, veidojās sastrēgumi, līdz 13.02 vakaram tika fiksētas vairāk nekā 240 satiksmes negadījumi visā Latvijā.Līdz piektdienas vakaram Latvijā reģistrēti vairāk nekā 240 satiksmes negadījumi, tvnet.lv,  Biezākā sniega sega izveidojās Dagdas novērojumu stacijā — 62 cm sniega.Meteo.lv, x.com,  Tik daudz sniega valstī nebija kopš 2013. gada aprīļa, kad Alūksnē sniega dziļums sasniedza 70 cm.Latviju pārklājis dziļākais sniegs kopš 2013. gada, lsm.lv,  Lielākās sniega segas biezuma izmaiņas — par 20 cm — tika reģistrētas novērojumu stacijā "Sīļi", Līvānu novadā, kur sniega kārtas augstums pieauga no 38 līdz 58 cm, bet Gulbenes meteoroloģiskajā stacija sniega dziļums palielinājās par 18 cm — no 28 līdz 46 cm. Novērojumu stacijā Rīgas centrā sniega kārtas biezums palielinājās no 16 līdz 25 cm. Daudzviet valstī sniega sega kļuva par vairāk nekā 10 cm biezāka, bet daļā Kurzemes un Vidzemes ziemeļrietumos sniega sega nepieauga. 40 centimetru robeža tika pārsniegta novērojumu stacijās Gulbenē un Rēzeknē, tā sasniegta arī Jēkabpilī un Skrīveros, vairāk nekā pusmetra sniega bija Daugavpilī un Krāslavas novada Piedrujā.Pat 62 centimetri! Kur šobrīd Latvijā ir visbiezākā sniega sega?, ciklons.tvnet.lv, 
 15. februāris — trījās novērojumu stacijās no rīta tika laboti attiecīgā datuma aukstuma rekordi.Meteo.lv, x.com,  Debesīm skaidrojoties, Liepājā gaisa temperatūra pazeminājās līdz –24,4 °C, Rucavā — līdz –25,7 °C, savukārt novērojumu stacijā "Jelgava", kas atrodas Staļģenē, īsi pēc saullēkta sals sasniedza –30,3 °C. Visas valsts aukstuma rekords gan palika nepārspēts — 1979. gada Zosēnos reģistrētie –32,3 °C. Rīgā termometra stabiņš noslīdēja līdz –18,1 °C centrā un līdz –25 grādiem Rīgas lidostā. "Latvijas Valsts ceļu" informācija liecināja, kā vietām visos reģionos gaisa temperatūra noslīdēja zem –25 grādiem, lielākais sals gar autoceļiem bija –28 grādi uz A2 šosejas pie Amatas upes.Liepājas, Rucavas un Jelgavas novērojumu stacijā pārspēts aukstuma rekords, lsm.lv, 
alt=Ziemas diena Valles pagastā, 2026. gada 15. februāris|thumb|220px|Ziemas diena Valles pagastā, 15. februāris
 16. februāris — nakts pagāja ar temperatūras kontrastiem: valsts lielākajā daļā mākoņu dēļ nebija vēsāks par –7, –14 grādiem, tikmēr valsts dienvidos debesis bija skaidras, termometra stabiņš daudzviet bija zem –20 grādiem, Daugavpilī gaisa temperatūra pazeminājās pat līdz –30,5 °C.Meteoziņas, bsky.app,  Liepājā un Rucavā, ar attiecīgi –24,2 °C un –27,5 °C, tika uzstādīti jauni minimālās gaisa temperatūras rekordi, Rucavā tika pārspēts arī februāra 2. dekādes aukstuma rekords.Meteo.lv, x.com, 
 17. februāris — tika aizvadīts ļoti auksts rīts, daļā valsts termometra stabiņš noslīdēja zem –25 grādiem, zemākā gaisa temperatūra tika reģistrēta Madonā (–27,2 °C), kur tika labots aukstuma rekords, Jelgavā (–27,6 °C) un Daugavpilī, kur bezvēja un skaidrā laika dēļ gaiss atdzisa līdz –32,5 °C, labojot nacionālo 17. februāra aukstuma rekordu. Daugavpils meteostacija bija arī šī rīta aukstākā vieta visā Eiropā. Iepriekšējais aukstākais 17. februāris bija 1979. gadā Mērsragā, kad bija –30,5 grādi.Šorīt Daugavpils pusē sals sasniedzis 32 grādus — jauns 17. februāra rekords Latvijā, lsm.lv, 
 20. februāris — termometra stabiņš Kurzemē paaugstinājās virs nulles, pirmo reizi kopš 7. janvāra tur netika reģsitrēta negatīva gaisa temperatūra. Pavisam nedaudz virs nulles gaiss iesila arī Rīgā. Iepriekšējās sešās nedēļās pozitīva gaisa temperatūra Latvijā tika novērota tikai vienreiz – 12. februārī Daugavpilī gaiss iesila līdz +0,8 grādiem.Piektdien Kurzemē gaisa temperatūra pakāpsies grādu virs nulles, lsm.lv, 
 23. februāris — ziemeļaustrumu virzienā pāri valsts teritorijai virzījās plaša nokrišņu zona, atnesot sniegu, slapju sniegu, un sniega sega vietām rietumu un centrālajos rajonos kļuva par dažiem centimetriem biezāka. Šajos reģionos vakarpusē un naktī tika novērota arī atkala, kas vietām turpinājās arī naktī.Pirmdien Latvijas lielākajā daļā gaidāms sniegs, ciklons.tvnet.lv, 
 27. februāris — visā valstī sākās atkusnis, gaisa temperatūra sasniedza +1, +6 grādus, līdz ar to visā Latvijā beidzās periods ar nepārtrauktu salu, kad diennakts maksimālā gaisa temperatūra nepārsniedza 0 °C, kas vidēji turpinājās 49 diennaktis. Visās novērojumu stacijās vienlaikus šāds periods ilga 35 dienas, bet garākais nepārtraukts periods, kad maksimālā gaisa temperatūra nepārsniedza 0 °C, tika reģistrēts Alūksnē — 62 diennaktis.Meteo.lv, x.com,  Arī vēsturiskais rekords pieder Alūksnei — 81 diennakts 1984./1985. gada ziemā. Dažās novērojumu stacijās šis sala periods bija viens no ilgākajiem vēsturē, piemērām, Rūjienā noslēgušais 54 dienu sala periods bija 2. garākais stabilais sals 21. gadsimtā un 3. garākais kopš 1966./1967. gada ziemas, bet Liepājā — garākais 21. gadsimtā un 2. garākais sala periods kopš 1945. gada, atpaliekot 8 dienas no rekorda.Linards Dedzis, x.com, 
 28. februāris — Latvijas dienvidu daļā dienas laikā debesis skaidrojās un spoži spīdēja saule, kā rezultātā strauji paaugstinājās gaisa temperatūra. Daugavpilī un Zīlānos termometra stabiņš sasniedza attiecīgi +10,1 °C un +10,9 °C, pirmo reizi kopš rudens gaisa temperatūra Latvijā pārsniedza +10 grādu atzīmi, uzstādot jaunus siltuma rekordus. Jauni maksimālās gaisa temperatūras rekordi tika pārspēti arī Skrīveros (+9,5 °C), Rēzeknē (+9,4 °C), Dagdā (+8,5 °C) un Liepājā (+8,4 °C).Meteo.lv, x.com,  Kopumā tika laboti seši siltuma rekordi — pirmie šajā gadā.Meteoziņas, bsky.app, 
 Marts 
 1. marts — Rēzeknes, Daugavpils, Madonas un Dagdas novērojumu stacijās tika uzstādīti jauni maksimālās gaisa temperatūras rekordi. Līdzīgi kā aizvadītajā dienā uzspīdēja saule, un Dagdā gaiss iesila līdz +8,8 °C, Madonā un Daugavpilī līdz +10,9 °C, bet Rēzeknē termometra stabiņš paaugstinājās līdz +11,8 °C.Gaisa temperatūras rīks, klimats.meteo.lv,  Strauji sāka kust sniega sega un ledus kārta uz upēm un citām ūdensvirsmām.

 Gada pārskati 
 Gaisa temperatūra 
Gaisa temperatūras absolūtais mēneša minimums, maksimums (°C) un vidējā temperatūra pa dekādēm.

Dati no LVĢMC klimatiskās informācijas pārskatiem.

 2026. gada gaisa temperatūras rādītāji pa dekādēm Latvijā. (°C) Mēnesis Janvāris Februāris Marts Aprīlis Maijs Jūnijs Dekāde 1 2 3 1 2 3 1 2 3 1 2 3 1 2 3 1 2 3 Absolūtais maksimums (°C)                   Vidējā temperatūra (°C)                   Absolūtais minimums (°C)                   Mēnesis Jūlijs Augusts Septembris Oktobris Novembris Decembris Dekāde 1 2 3 1 2 3 1 2 3 1 2 3 1 2 3 1 2 3 Absolūtais maksimums (°C)                   Vidējā temperatūra (°C)                   Absolūtais minimums (°C)                  

 Skatīt arī 
 Latvijas klimats
 Rīgas klimats
 2026. gads Latvijā
 Piezīmes un atsauces 

 Piezīmes 

 Atsauces 

 Ārējās saites 

Kategorija:Latvijas klimats
Kategorija:2026. gads Latvijā